Nintendo

Nintendo Co. Ltd. (任天堂株式会社, Nintendō kabushiki-gaisha) è n'azienda giappunese spicializzata 'nt''a pruduzione 'e videojuoche e cconsole.

Cunziderata comme una r''e cchiù gran cumpagnie r''o Giappone, Nintendo fuje funnata 'o 23 settembre 1889 'a Yamauchi Fusajirō comme pruduttore e ddistribbutore 'e carte 'a juoco. Dint''o curzo r''a storia soja ha rializzato diverze juoche meccanece ed alettronece, trasenno po' ddint''o munno r''e videojuoche 'nto ll'anne sittanta, comme pruduttore 'ejuoche arcade. Dint''o 1977 Nintendo lanzaje cu ssuccesso 'a propria linia 'e console dumesteche denummenata Color TV Game.

Da ll'anne uttanta Nintendo ha prudotto numerose console 'a tavulo e ppurtatele ch'hanno vennuto otra 750 melliune d'aunità. Ntr''e console ch'hanno vennuto cchiù 'e 10 melliune figurano 'o Nintendo Entertainment System, 'o Super Nintendo Entertainment System, 'o Nintendo 64, 'o Nintendo GameCube, 'o Wii, 'o Nintendo Switch, 'o Game Boy, 'o Game Boy Advance, 'o Nintendo DS e 'o Nintendo 3DS. L'azienda ha pure rializzato 'a serie Game &amp; Watch e 'o Virtual Boy.

Nintendo ha prubbecato otra cincheciento juoche, s'avvalenno spisso r''a cullabburazzione d'at'aziende pe cquanto riguarda 'o sveluppo. Dinto trent'anne ha vennuto otra 577 melliune 'e console e 3,5 melliarde 'e coppie r''e videojuoche direttamente sveluppate. 'O 23 settembre 2019 Nintendo ha festiato 'o 130º anno 'e vita soja.

 Nutarelle 

Categurìa:Videojuoche
Categurìa:Nintendo
Categurìa:Giappone